Oficiālais Vēstnesis L 114 , 08/05/2003 Lpp. 0050 - 0054



Komisijas lēmums 2003/312/EK (2003. gada 9. aprīlis) par atsauču publicēšanu attiecībā uz siltumizolācijas izstrādājumu, ģeotekstilmateriālu, stacionārā ugunsdzēšanas aprīkojuma un ģipša bloku standartiem saskaņā ar Padomes Direktīvu 89/106/EEK (paziņots ar dokumenta numuru C(2003) 1161) (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 5. panta 1. punktu, ņemot vērā atzinumu, ko sniegusi Pastāvīgā komiteja, kura izveidota saskaņā ar 5. pantu Eiropas Parlamenta un Padomes Direktīvā 98/34/EK (1998. gada 22. jūnijs), ar ko nosaka informācijas sniegšanas kārtību tehnisko standartu un noteikumu jomā [3], un kura grozīta ar Direktīvu 98/48/EK [4], tā kā: (1) Direktīvas 89/106/EEK 2. pantā izvirzīts noteikums, ka dalībvalstis veic visus vajadzīgos pasākumus, lai nodrošinātu to, ka būvizstrādājumus var laist tirgū tikai, ja būvdarbi, kuros tie iekļaujami, atbilst pamatprasībām, kas noteiktas minētās direktīvas 3. pantā. (2) Saskaņā ar Direktīvas 89/106/EEK 4. panta 2. punktu, būvizstrādājumus uzskata par derīgiem izmantošanai un tādiem, kas ļauj nodrošināt būvdarbu, kuros tos izmanto, atbilstību pamatprasībām, kas noteiktas minētās direktīvas 3. pantā, ja tie atbilst valsts standartiem, kuri uz tiem attiecas un kuros transponē saskaņotos standartus, kuru atsauces publicētas Eiropas Kopienu Oficiālajā Vēstnesī. (3) Dalībvalstīm prasa publicēt atsauču numurus valsts standartiem, kuros transponē saskaņotos standartus, kam atsauču numuri publicēti Eiropas Kopienu Oficiālajā Vēstnesī. (4) Atbilstoši Direktīvas 89/106/EEK 5. panta 1. punktam, Vācija cēla oficiālu iebildumu attiecībā uz dažiem saskaņotajiem standartiem, pamatojoties uz to, ka tie neļauj nodrošināt būvdarbu, kuros izmanto tiem atbilstošus izstrādājumus, pilnīgu atbilstību Direktīvas 89/106/EEK pamatprasībām. Attiecīgie standarti ir desmit saskaņotie siltumizolācijas izstrādājumu standarti, kurus 2001. gada 23. maijā pieņēma Eiropas Standartizācijas komiteja (CEN) un kuru atsauču numuri bija publicēti Eiropas Kopienu Oficiālajā Vēstnesī (OJEC) 2001. gada 15. decembra numurā [5]; deviņi ģeotekstilmateriālu standarti, kurus 2000. gada 13. decembrī pieņēma CEN un kuru atsauču numuri bija publicēti OJEC 2001. gada 26. jūnija numurā [6]; desmit stacionārā ugunsdzēšanas aprīkojuma standarti, kurus 2000. gada 13. decembrī, 2001. gada 21. martā un 2001. gada 11. aprīlī pieņēma CEN un kuru atsauču numuri bija publicēti OJEC 2001. gada 18. jūlija numurā [7], 2001. gada 15. decembra numurā un 2002. gada 14. februāra numurā [8]; un saskaņotais standarts NE 12859: 2001 "Ģipša bloki – definīcijas, prasības un testa metodes", kuru 2001. gada 13. jūnijā pieņēma CEN un kura atsauces numurs bija publicēts OJEC 2001. gada 15. decembra numurā. (5) Informācija, kas saņemta apspriežoties ar CEN un valsts iestādēm Komitejā, kura izveidota ar Direktīvu 89/106/EEK, un ar Komiteju, kas izveidota ar Direktīvu 98/34/EK, nesniedz pierādījumus par risku, kura varbūtību saskata Vācija. (6) Līdz ar to nav pierādīts, ka apstrīdētie 30 saskaņotie standarti neļauj nodrošināt būvdarbu, kuros izmanto tiem atbilstošus izstrādājumus, atbilstību Direktīvas 89/106/EEK pamatprasībām. (7) Tāpēc norādes uz minētajiem standartiem nav jāatsauc, IR PIEŅĒMUSI ŠO LĒMUMU. 1. pants Atsauces uz pielikuma 1. tabulā noteiktajiem desmit siltumizolācijas standartiem, ko 2001. gada 23. maijā pieņēma Eiropas Standartizācijas komiteja (CEN) un ko pirmo reizi publicēja Eiropas Kopienu Oficiālā Vēstneša 2001. gada 15. decembra numurā, nesvītro no Eiropas Kopienu Oficiālajā Vēstnesī publicēto standartu saraksta. 2. pants Atsauces uz pielikuma 2. tabulā norādītajiem deviņiem ģeotekstilmateriālu standartiem, ko 2000. gada 13. decembrī pieņēma CEN un ko pirmo reizi publicēja Eiropas Kopienu Oficiālā Vēstneša 2001. gada 26. jūnija numurā, nesvītro no Eiropas Kopienu Oficiālajā Vēstnesī publicēto standartu saraksta. 3. pants Atsauces uz pielikuma 3. tabulā norādītajiem desmit stacionārā ugunsdzēšanas aprīkojuma standartiem, ko 2000. gada 13. decembrī, 2001. gada 21. martā un 2001. gada 11. aprīlī pieņēma CEN un ko pirmo reizi publicēja Eiropas Kopienu Oficiālā Vēstneša 2001. gada 18. jūlija numurā, 2001. gada 15. decembra numurā un 2002. gada 14. februāra numurā, nesvītro no Eiropas Kopienu Oficiālajā Vēstnesī publicēto standartu saraksta. 4. pants Atsauci uz standartu NE 12859: 2001 "Ģipša bloki – definīcijas, prasības un testa metodes", ko 2001. gada 13. jūnijā pieņēma CEN un ko pirmo reizi publicēja Eiropas Kopienu Oficiālā Vēstneša 2001. gada 15. decembra numurā, nesvītro no Eiropas Kopienu Oficiālajā Vēstnesī publicēto standartu saraksta. 5. pants Šis lēmums ir adresēts dalībvalstīm. Briselē, 2003. gada 9. aprīlī Komisijas vārdā — Komisijas loceklis David Byrne [1] OV L 40, 11.2.1989., 12. lpp. [2] OV L 220, 30.8.1993., 1. lpp. [3] OV L 204, 21.7.1998., 37. lpp. [4] OV L 217, 5.8.1998., 18. lpp. [5] OV C 358, 15.12.2001., 9. lpp. [6] OV C 180, 26.6.2001., 8. lpp. [7] OV C 202, 18.7.2001., 9. lpp. [8] OV C 40, 14.2.2002., 3. lpp. -------------------------------------------------- PIELIKUMS 1. TABULA Lēmuma 1. pantā minēto siltumizolācijas izstrādājumu saskaņoto standartu publicētie nosaukumi un atsauces ESO | Atsauce | Saskaņotā standarta nosaukums | Ratifikācijas gads | Atsauce Oficiālajā Vēstnesī | CEN | EN 13 162:2001 | Termoizolācijas izstrādājumi ēkām – rūpnieciski ražoti minerālvates (MW) izstrādājumi – specifikācijas | 2001. | C 358 15.12.2001. | CEN | EN 13 163:2001 | Rūpnieciski ražoti izstrādājumi no putu polistirola (EPS) – specifikācijas | 2001. | C 358 15.12.2001. | CEN | EN 13 164:2001 | Rūpnieciski ražoti izstrādājumi no presētām polistirola putām (XPS) – specifikācijas | 2001. | C 358 15.12.2001. | CEN | EN 13 165:2001 | Rūpnieciski ražoti izstrādājumi no cietām poliuretāna putām (PUR) – specifikācijas | 2001. | C 358 15.12.2001. | CEN | EN 13 166:2001 | Rūpnieciski ražoti izstrādājumi no fenola putām (PF) – specifikācijas | 2001. | C 358 15.12.2001. | CEN | EN 13 167:2001 | Rūpnieciski ražoti poru stikla (CG) izstrādājumi – specifikācijas | 2001. | C 358 15.12.2001. | CEN | EN 13 168:2001 | Rūpnieciski ražoti koka šķiedru vilnas (WW) izstrādājumi – specifikācijas | 2001. | C 358 15.12.2001. | CEN | EN 13 169:2001 | Rūpnieciski ražoti izstrādājumi no uzbriedināta perlīta (EPB) – specifikācijas | 2001. | C 358 15.12.2001. | CEN | EN 13 170:2001 | Rūpnieciski ražoti izstrādājumi no uzbrieduša korķa (ICB) – specifikācijas | 2001. | C 358 15.12.2001. | CEN | EN 13 171:2001 | Rūpnieciski ražoti koksnes šķiedru izstrādājumi – specifikācijas | 2001. | C 358 15.12.2001. | 2. TABULA Lēmuma 2. pantā minēto ģeotekstilmateriālu saskaņoto standartu publicētie nosaukumi un atsauces ESO | Atsauce | Saskaņotā standarta nosaukums | Ratifikācijas gads | Atsauce Oficiālajā Vēstnesī | CEN | EN 13 249:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai ceļu un citu satiksmes zonu būvē | 2000. | C 180 26.06.2001. | CEN | EN 13 251:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai zemes darbos, pamatos un atbalsta virsmās | 2000. | C 180 26.06.2001. | CEN | EN 13 252:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai drenāžas sistēmās | 2000. | C 180 26.06.2001. | CEN | EN 13 253:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai ārējās erozijas kontroles sistēmās | 2000. | C 180 26.06.2001. | CEN | EN 13 254:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai rezervuāru un aizsprostu būvē | 2000. | C 180 26.06.2001. | CEN | EN 13 255:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai kanālu būvē | 2000. | C 180 26.06.2001. | CEN | EN 13 256:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai tuneļu un apakšzemes konstrukciju būvē | 2000. | C 180 26.06.2001. | CEN | EN 13 257:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai cieto atkritumu apglabāšanā | 2000. | C 180 26.06.2001. | CEN | EN 13 265:2000 | Ģeotekstilmateriāli/ar ģeotekstilmateriāliem saistīti izstrādājumi – vajadzīgās īpašības lietošanai šķidro atkritumu uzglabāšanas projektos | 2000. | C 180 26.06.2001. | 3. TABULA Lēmuma 3. pantā minēto stacionārā ugunsdzēšanas aprīkojuma izstrādājumu saskaņoto standartu publicētie nosaukumi un atsauces ESO | Atsauce | Saskaņotā standarta nosaukums | Ratifikācijas gads | Atsauce Oficiālajā Vēstnesī | CEN | EN 671 – 1:2001 | Stacionārās ugunsdzēšanas sistēmas – šļūteņu sistēmas – 1. daļa: šļūteņu ruļļi ar puscietām šļūtenēm | 2001. | C 202 18.07.2001. | CEN | EN 671 – 2:2001 | Stacionārās ugunsdzēšanas sistēmas – šļūteņu sistēmas – 2. daļa: šļūteņu sistēmas ar plakanas formas šļūtenēm | 2001. | C 202 18.07.2001. | CEN | EN 12094 – 5: 2000 | Stacionārās ugunsdzēšanas sistēmas – sastāvdaļas sistēmām, kas paredzētas ugunsdzēšanai ar gāzi. Prasības un testa metodes attiecībā uz augsta un zema spiediena sadalītājiem un to darbināšanas mehānismiem CO2 sistēmās | 2000. | C 202 18.07.2001. | CEN | EN 12094 – 6: 2000 | Stacionārās ugunsdzēšanas sistēmas – sastāvdaļas sistēmām, kas paredzētas ugunsdzēšanai ar gāzi. Prasības un testa metodes attiecībā uz neelektriskām dezaktivācijas ierīcēm CO2 sistēmās | 2000. | C 202 18.07.2001. | CEN | EN 12094 – 7: 2000 | Stacionārās ugunsdzēšanas sistēmas – sastāvdaļas sistēmām, kas paredzētas ugunsdzēšanai ar gāzi. Prasības un testa metodes attiecībā uz stobriem CO2 sistēmās | 2000. | C 202 18.07.2001. | CEN | EN 12416 – 1: 2001 | Stacionārās ugunsdzēšanas sistēmas – ugunsdzēsības pulvera sistēmas – 1. daļa. Prasības un testa metodes attiecībā uz sistēmu un sastāvdaļām | 2001. | C 40 14.02.2002. | CEN | EN 12094 – 13: 2001 | Stacionārās ugunsdzēšanas sistēmas – sastāvdaļas sistēmām, kas paredzētas ugunsdzēšanai ar gāzi – 13. punkts: Prasības un testa metodes attiecībā uz kontrolvārstiem un pretvārstiem | 2001. | C 202 18.07.2001. | CEN | EN 12259 – 2: 1999/A1:2001 | Stacionārās ugunsdzēšanas sistēmas – sprinkleru/ūdens smidzinātāju sistēmas – slapjie signālvārsti | 2001. | C 358 15.12.2001. | CEN | EN 12259 – 3: 2000/A1:2001 | Stacionārās ugunsdzēšanas sistēmas – sprinkleru/ūdens smidzinātāju sistēmas – sausie signālvārsti | 2001. | C 358 15.12.2001. | CEN | EN 12259 – 4: 2000/prA1 | Stacionārās ugunsdzēšanas sistēmas – sprinkleru/ūdens smidzinātāju sistēmas – ūdens kustības signālierīces | 2001. | C 358 15.12.2001. | CEN | EN 12859:2001 | Ģipša bloki – definīcijas, prasības un testa metodes | 2001. | C 358 15.12.2001. | --------------------------------------------------